
Na osnovu člana 23 stav 13 Zakona o legalizaciji bespravnih objekata ("Službeni list CG", br. 91/25), člаnа 38 stav 1 tačka 2 i 8 Zаkоnа о lоkаlnој sаmоuprаvi ("Službeni list Crne Gore", br. 002/18, 034/19, 038/20, 050/22, 084/22, 081/25, 098/25) i člana 53 stav 1 tačka 2 i 8 Statuta Opštine Tuzi ("Službeni list CG - Opštinski propisi", broj 024/19, 005/20, 051/22, 055/22), uz prethodnu saglasnost Vlade Crne Gore broj 11-011/26-1418/3 od 23. aprila 2026. godine, Skupština Opštine Tuzi, na sjednici održanoj dana 15.07.2026. godine, donijela je 


ODLUKU
o naknadi za urbanu sanaciju

I OSNOVNE ODREDBE

Član 1

      Ovom odlukom propisuju se bliži uslovi, visina, način i rokovi i plaćanja naknade za urbanu sanaciju (u daljem tekstu: naknada).

II RODNA SENZITIVNOST

Član 2

     Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

 III USLOVI I VISINA

Član 3
[bookmark: _Hlk221024232]
     Naknadu plaća vlasnik bespravnog objekta pod uslovom da:
     - je pokrenut postupak legalizacije,
     - su riješeni imovinsko pravni odnosi na objektu i zemljištu na kome je izgrađen bespravni objekat,
     - je bespravni objekat evidentiran na satelitskom i aerofotogrametrijskom snimku u skladu sa zakonom kojim se uređuje legalizacija bespravnih objekata,
      - je bespravni objekat izgrađen na prostoru koji planskim dokumentom nije namijenjen za izgradnju infrastrukturnih i drugih objekata od opšteg interesa,
       - bespravni objekat ne prelazi regulacionu liniju ili liniju vlasničke parcele ako je objekat izgrađen na prostoru za koji ne postoji važeći planski dokument.
     Naknada se obračunava po m² neto površine bespravnog objekta na osnovu elaborata premjera izvedenog stanja izgrađenog objekta ili dijela objekta, izrađenog od strane licencirane geodetske organizacije i ovjerenog od strane organa uprave nadležnog za poslove katastra.
     Obračun površina objekta vrši se prema propisu kojim je uređen način obračuna površine i zapremine zgrada tokom izrade tehničke dokumentacije za građenje.



Član 4

     Naknada po m² neto površine bespravnog objekta utvrđuje se u zavisnosti od:
    - zone u kojoj se bespravni objekat nalazi,
    - ekonomsko tržišne projekcije planskog dokumenta za komunalno opremanje prostora,
    - stepena opremljenosti građevinskog zemljišta, 
    - prosječnih troškova opremanja građevinskog zemljišta, 
    - troškova sprovođenja mjera urbane sanacije prostora devastiranih bespravnom gradnjom, 
    - načina plaćanja utvrđenog iznosa naknade, 
    - vrste, namjene i starosti objekta.


[bookmark: _Hlk223508425]Član 5

     Granice zona utvrđene su na osnovu zahvata planskih dokumenata, granica naselja i granica katastarskih opština i to:

PRVA ZONA

     Obuhvata prostor koji zahvata: KO Tuzi, KO Dinoša (osim naselja Pikalja, Prifta, Lovke i Selišta), Vladne i Kuće Rakića u granicama zahvata naselja, KO Vranj i KO Vuksanlekić.


DRUGA ZONA

     Obuhvata sva ostala seoska naselja i zemljište na teritoriji opštine Tuzi.

Član 6

[bookmark: _Hlk223509241]Naknade po m2 neto površine bespravnog objekta, iznosi:
   -------------------------------
   Zona                     I          II
   Iznos (€/m2)     21,35   00,00
     Naknada iz stava 1 ovog člana umanjuje se:
     - 50% za bespravne objekte osnovnog stanovanja;
     - 90% za bespravne objekte čiji su vlasnici ili članovi porodičnog domaćinstva samohrani roditelji, odnosno staratelji, lica sa invaliditetom, mladi koji su bili djeca bez roditeljskog staranja, porodice sa djecom sa smetnjama u razvoju, pripadnici Romske i Egipćanske populacije;
      -20 % za jednokratno plaćanje naknade.
     Umanjenja iz prethodnog stava se ne mogu sabirati odnosno kumulirati.
     Pravo na umanjenje naknade iz stava 2 alineja 1 i 2 ovog člana ostvaruje se bez obzira da li vlasnik bespravnog objekta plaća naknadu jednokratno ili u mjesečnim ratama u skladu sa zakonom.



IV NAČIN, ROKOVI I POSTUPAK PLAĆANJA NAKNADE 

Član 7

     Vlasnik bespravnog objekta organu lokalne uprave nadležnom za poslove legalizacije objekata podnosi zahtjev za obračun naknade za urbanu sanaciju.
     Obračun, naplatu i kontrolu naknade vrši organ iz stava 1 ovog člana.
     Visinu i rokove plaćanja naknade organ iz stava 1 ovog člana utvrđuje rješenjem u roku od 30 dana od dana podnošenja zahtjeva za obračun naknade.

Član 8

     Naknada se uplaćuje na uplatni račun budžeta Opštine.
     Naknada za bespravne objekte osnovnog stanovanja plaća se jednokratno ili u jednakim mjesečnim ratama navedenim u zahtjevu vlasnika bespravnog objekta, a najviše u 360 mjesečnih rata.
     Za ostale bespravne objekte, naknada se plaća jednokratno ili u jednakim mjesečnim ratama navedenim u zahtjevu vlasnika bespravnog objekta, a najviše u 120 mjesečnih rata.
     Naknada za urbanu sanaciju za hotel, odnosno turističko naselje sa četiri ili pet zvjezdica i turistički rizort plaća se jednokratno ili najviše u 60 jednakih mjesečnih rata navedenih u zahtjevu vlasnika, u iznosu od 400 eura po kvadratnom metro izgrađenog prostora.
     Ako se vlasnik bespravnog objekta u postupku donošenja rješenja o utvrđivanju naknade ne opredjeli za način plaćanja naknade, ima se smatrati da je saglasan da se naknada utvrdi u jednokratnom iznosu.
     Jednokratno plaćanje je plaćanje cjelokupnog utvrđenog iznosa naknade u roku od 10 dana od dana dostavljanja rješenja.

Član 9

     Kod utvrđivanja naknade u ratama utvrđuje se kamata u skladu sa zakonom kojim se uređuje poreski postupak.
     Kao uslov za utvrđivanje plaćanja naknade u ratama vlasnik bespravnog objekta je dužan da obezbijedi sredstva obezbjeđenja plaćanja i dostavi dokaz o tome, i to:
    - za pravna lica - neopozivu bankarsku garanciju "bez prigovora" naplativu "na prvi poziv", na utvrđeni iznos naknade, ili bankarsku revolving garanciju "bez prigovora" naplativu "na prvi poziv" u vrijednosti od 12 mjesečnih rata utvrđene naknade,
     - ugovor o fiducijarnom prenosu prava svojine, odnosno ugovor o hipoteci prvog reda na bespravnom objektu za koji plaća naknadu ili na drugoj nepokretnosti prema izboru povjerioca čija tržišna vrijednost mora biti za 30% veća od iznosa naknade,
     - za fizička lica - vlasnik bespravnog objekta je dužan da radi obezbjeđenja potraživanja zaključi Ugovor o hipoteci prvog reda na bespravnom objektu odnosno drugoj nepokretnosti čija vrijednost mora biti za 30% veća od vrijednosti preostalog duga, po izboru hipotekarnog povjerioca.
     Vlasnik bespravnog objekta dužan je da dostavi nadležnom organu odgovarajući dokaz iz stava 2 ovog člana u roku koji odredi ovlašćeno službeno lice. U suprotnom, smatraće se da je vlasnik bespravnog objekta saglasan da se naknada utvrdi u jednokratnom iznosu.
     U slučaju da vlasnik bespravnog objekta zadocni sa plaćanjem naknade, obračunava se kamata u skladu sa zakonom.
     Ukoliko vlasnik bespravnog objekta zadocni sa plaćanjem duže od tri mjeseca, Opština može pokrenuti postupak namirenja potraživanja.
Član 10

     Mjere urbane sanacije za vlasnike bespravnih objekata koji su izmirili cjelokupni iznos naknade utvrđuje se Programon urbane sanacije, a u zavisnosti od ukupno naplaćenih sredstava na ime naknade i drugih izvora finansiranja, u skladu sa zakonom.

V PRELAZNE I ZAVRŠNE ODREDBE

Član 11

     Na sva pitanja koja nijesu uređena ovom Odlukom primjenjivaće se odredbe zakona kojim je uređen poreski postupak i legalizacija bespravnih objekata.

Član 12

     Postupci utvrđivanja naknade za urbanu sanaciju započeti prije stupanja na snagu ove Odluke, nastaviće se po odredbama Odluke koja je povoljnija za stranku.

Član 13

     Danom stupanja na snagu ove odluke prestaje da važi Odluka o naknadi za urbanu sanaciju ("Službeni list CG - Opštinski propisi", broj 48/20).

Član 14
  
    Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".






Broj: 02-016/26- 5688/1
Tuzi, 15.07.2026. godine

SKUPŠTINA OPŠTINE TUZI
PREDSJEDNIK,
Fadil Kajoshaj


                                                                                                                   
